

**ประกาศเทศบาลตำบลหนองบัวลาย**

**เรื่อง แผนการจัดเก็บภาษีและพัฒนารายได้ ประจำปีงบประมาณ พ.ศ.2565**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ด้วยเทศบาลตำบลหนองบัวลาย ได้ดำเนินการจัดทำแผนการจัดเก็บภาษีและพัฒนารายได้ประจำปีงบประมาณ พ.ศ.2565 เพื่อให้การจัดเก็บภาษีอากรตามพระราชบัญญัติภาษีที่ดินและสิ่งปลูกสร้าง พ.ศ.2562 และพระราชบัญญัติภาษีป้าย พ.ศ.2510 และที่แก้ไขเพิ่มเติม(ฉบับที่ 2) พ.ศ.2564 ซึ่งกำหนดให้เทศบาลตำบลหนองบัวลาย เป็นหน่วยงานบริหารราชการแผ่นดินที่มีหน้าที่ดำเนินการจัดเก็บภาษีอากร และตามหนังสือกรมส่งเสริมการปกครองท้องถิ่น ที่ มท 0808.3/ ว 3431 ลงวันที่ 19 ตุลาคม 2552 เรื่อง แนวทางการพัฒนาประสิทธิภาพการจัดเก็บรายได้ขององค์กรปกครองส่วนท้องถิ่น ดำเนินการจัดเก็บภาษีดังกล่าวเพื่อเป็นการเพิ่มประสิทธิภาพการปฏิบัติงานด้านการจัดเก็บภาษีและเร่งรัดการจัดเก็บภาษีของเทศบาลตำบลหนองบัวลาย เป็นไปด้วยความเรียบร้อยถูกต้องทันตามกำหนดระยะเวลาและเก็บรายได้ให้มีประสิทธิภาพ จึงได้กำหนดแผนการจัดเก็บภาษีและพัฒนารายได้ โดยกำหนดผู้รับผิดชอบ ระยะเวลาการเสียภาษี ขั้นตอนการดำเนินการช่วงเวลาดำเนินการจัดเก็บ เทศบาลตำบลหนองบัวลาย จึงขอประกาศใช้แผนการจัดเก็บภาษีและพัฒนารายได้ประจำปีงบประมาณพ.ศ.2565 ตามเอกสารแนบท้ายประกาศนี้

 จึงประกาศให้ทราบโดยทั่วกัน

 ประกาศ ณ วันที่ 5 เดือน ตุลาคม พ.ศ. 2565

 (นายถนอมพงษ์ ทินราช)

 นายกเทศมนตรีตำบลหนองบัวลาย

แผนการจัดเก็บภาษีและพัฒนารายได้ ประจำปี พ.ศ. 2565

กองคลัง งานพัฒนาและจัดเก็บรายได้

เทศบาลตำบลหนองบัวลาย อำเภอบัวลาย จังหวัดนครราชสีมา

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**1.หลักการและเหตุผล**

 เพื่อให้การดำเนินงานด้านการจัดเก็บรายได้ของ เทศบาลตำบลหนองบัวลาย เป็นไปอย่างเหมาะสม ถูกต้อง และเกิดประสิทธิภาพในการจัดเก็บรายได้สูงสุด โดยสอดคล้องกับนโยบายการปฏิรูประบบราชการ และการวางกรอบแนวทางการบริหารราชการที่ดีต้องเป็นไปเพื่อประโยชน์สุขของประชาชน และเกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การกระจายอำนาจการตัดสินใจ การอำนวยความสะดวกและตอบสนองต่อความต้องการของประชาชน รวมถึงส่งเสริมให้เทศบาลตำบลหนองบัวลายมีการบริหารจัดการที่ดีเพื่อสามารถให้บริการสาธารณะได้อย่างมีประสิทธิภาพมุ่งเน้นให้ประชาชนได้รับความพึงพอใจสูงสุดในการรับบริการจึงดำเนินการจัดทำแผนการดำเนินงานเพื่อพัฒนาประสิทธิภาพจัดเก็บรายได้ ประจำปีงบประมาณ พ.ศ.2565 ขึ้นเพื่อเป็นเครื่องมือสำคัญในการบริหารงานของพนักงานและเจ้าหน้าที่ที่เกี่ยวข้อง รวมทั้งให้การจัดเก็บภาษีของ เทศบาลตำบลหนองบัวลาย เป็นไปอย่างมีประสิทธิภาพเกิดประสิทธิผล และเป็นไปตามเป้าหมายที่วางไว้ การจัดทำแผนการจัดเก็บภาษีและพัฒนารายได้ประจำปีงบประมาณพ.ศ.2565 ประกอบด้วย แผนปฏิบัติการจัดเก็บภาษีที่ดินและสิ่งปลูกสร้าง และแผนปฏิบัติการจัดเก็บภาษีป้ายตลอดจนโครงการในด้านจัดเก็บภาษีประจำปีงบประมาณ พ.ศ.2565 เพื่อให้ทราบงานโครางการ/กิจการที่จะเกิดขึ้นในพื้นที่เทศบาลตำบลหนองบัวลาย ประจำปีงบประมาณ พ.ศ.2565 โดยสามารถนำไปใช้เป็นเครื่องมือในการบริหารงาน ประสานงาน และติดตามประเมินผลการดำเนินงานต่อไป

**2.วัตถุประสงค์**

 1. เพื่อแสดงรายระเอียดของแผนปฏิบัติการจัดเก็บภาษี/โครงการด้านภาษี/กิจกรรมทั้งหมดที่จะดำเนินการจริงในปีงบประมาณ พ.ศ.2565 ในพื้นที่ของเทศบาลตำบลหนองบัวลาย

 2. เพื่อเป็นแนวทางปฏิบัติงานด้านการเก็บภาษี ของเทศบาลตำบลหนองบัวลายในปีงบประมาณ

พ.ศ.2565 ให้มีความถูกต้องครบถ้วน และเพิ่มประสิทธิภาพในการจัดเก็บให้มากยิ่งขึ้น

 3. เพื่อให้การจัดเก็บภาษีเป็นไปตามเป้าหมายและสามารถเพิ่มรายได้จากการจัดเก็บภาษีโดยกำหนดเป้าหมายในการจัดเก็บเพิ่มขึ้นร้อยล่ะ 3 ของรายได้ในปีงบประมาณ พ.ศ.2565

 4. เพื่อเป็นการปรับลดขั้นตอนระยะเวลาการดำเนินงานให้เกิดความสะดวกรวดเร็วมากยิ่งขึ้น

 5. เพื่อประชาชนผู้เสียภาษีได้รับความพึงพอใจสูงสุดในการรับบริการขำระภาษี

 6. เพื่อสร้างมาตราการแรงจูงใจในการเสียภาษีของประชาชน ตลอดจนผู้เสียภาษีได้รับความพึงพอใจสูงสุดในการเสียภาษี

**3. วิธีดำเนินงาน**

 1. จัดประชุมพนักงาน ข้าราชการ เพื่อวางแผนการปฏิบัติงานด้านการจัดเก็บภาษีประจำปีงบประมาณ พ.ศ. 2565

 2. จัดทำแผนการปฏิบัติงานด้านการจัดเก็บภาษี ซึ่งประกอบด้วย ภาษีที่ดินและสิ่งปลูกสร้างและภาษีป้าย และค่าธรรมเนียมใบอนุญาตการต่างๆ

 3. จัดทำโครงการ และกิจกรรมต่างๆ ที่จะจัดขึ้นในปีงบประมาณ พ.ศ. 2565

 4. ดำเนินการตามแผนการปฏิบัติงาน และโครงการ

 5. ติดตามและประเมินผลการดำเนินการตามโครงการ

**4. ระยะเวลาในการจัดทำแผนการดำเนินงาน**

 แผนการดำเนินงานเพื่อพัฒนาประสิทธิภาพจัดเก็บรายได้นี้ต้องจัดทำให้แล้วเสร็จภายในเดือนตุลาคมของปีงบประมาณ พ.ศ. 2565

**5. รายละเอียดขั้นตอนการจัดแผนการ**

 **ขั้นตอนที่ 1** การเก็บรวบรวมข้อมูล

 ฝ่ายจัดเก็บรายได้เก็บรวบรวมข้อมูลแผนการปฏิบัติงาน/โครงการและกิจกรรม ที่จะมีการดำเนินการจริงในพื้นที่เทศบาลตำบลหนองบัวลาย

 **ขั้นตอนที่ 2** การจัดทำแผนการดำเนินงาน

 ฝ่ายจัดเก็บได้จำทำแผนการดำเนินงานการจัดเก็บภาษี ประกอบด้วยแผนปฏิบัติการ จัดเก็บภาษี โครงการและกิจกรรมต่างๆ ของปีงบประมาณ พ.ศ.2565

**6. ประโยชน์ของแผนการดำเนินงาน**

 1. ทำให้เทศบาลตำบลหนองบัวลาย มีทิศทางและแผนงานที่ชัดเจน โดยใช้แผนการดำเนินงานนี้เป็นเครื่องมือในการพัฒนาการจัดเก็บรายได้

 2. เทศบาลตำบลหนองบัวลาย มีแผนงานโครงการตรงตามความต้องการและสามารถตอบสนองวัตถุประสงค์ของแผนการดำเนินงานได้

 3. ทำให้การจัดเก็บภาษีของเทศบาลตำบลหนองบัวลาย เกิดประสิทธิภาพสูงสุด

**7.** **ผู้รับผิดชอบ**

 งานจัดเก็บและพัฒนารายได้กองคลัง เทศบาลตำบลบ้านหนองบัวลาย อำเภอบัวลาย จังหวัดนครราชสีมา

**8. งบประมาณ**

 ใช้จ่ายจากเทศบัญญัติงบประมาณรายจ่าย ประจำปี พ.ศ. 2565

**9. ผลที่คาดว่าจะได้รับ**

 9.1 จำนวนเงินของภาษีและค่าธรรมเนียมใบอนุญาตต่างๆจาการจัดเก็บได้เองของเทศบาลตำบลหนองบัวลาย เพิ่มขึ้นในร้อยละ 3 ของปีงบประมาณ พ.ศ. 2565

 9.2 ประชาชนเกิดความพึงพอใจ เข้าใจ เต็มใจ และให้ความร่วมมือในการชำระภาษีและค่าธรรมเนียมใบอนุญาตต่างๆให้แก่ท้องถิ่น

 9.3 แผนการปฏิบัติงานสอดคล้องกับหลักเกณฑ์ในการบริหารบ้านเมืองที่ดี

 **แผนปฏิบัติตามหน้าที่รับผิดชอบ ประจำปีงบประมาณ พ.ศ. 2565**

 **กองคลัง งานพัฒนาและจัดเก็บรายได้**

**เทศบาลตำบลหนองบัวลาย อำเภอบัวลาย จังหวัดนครราชสีมา**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**เจ้าพนักงานจัดเก็บรายได้/เจ้าหน้าที่ ที่ได้รับมอบหมายด้านการจัดเก็บรายได้**

1. สำรวจเตรียมแบบพิมพ์ต่างๆ

2. ตรวจสอบและจัดทำบัญชีผู้ที่อยู่ในเกณฑ์เสียภาษีในปีงบประมาณต่อไป

3. ออกหนังสือแจ้งผู้เสียภาษีทราบล่วงหน้า

4. ประชาสัมพันธ์เรื่องการชำระภาษีและค่าธรรมเนียมต่างๆ

5. รับยื่นแบบภาษีต่างๆ

6. ตรวจสอบความถูกต้องของเอกสารข้างต้น

7. รับชำระภาษี/ส่งเงินรายได้ประจำวัน

**หัวหน้าฝ่ายพัฒนารายได้**

1. ตรวจสอบความถูกต้องของรายการตามแบบแสดงรายการ/เอกสารประกอบการยืนแบบฯ

2. แจ้งผลการประเมิน

3. ออกตรวจสอบและติดตามผู้ค้างชำระภาษี

4. แจ้งผลการชี้ขาดกรณีอุทธรณ์ภาษี

5. แจ้งประเมินภาษีตามหลักเกณฑ์ที่กำหนดโดยพิจารณาจากข้อเท็จจริงประกอบ

**ผู้อำนวยการกองคลัง**

1. ประชาสัมพันธ์เรื่องการจัดเก็บภาษี

2. ตรวจสอบความถูกต้องของค่าภาษี

3. ประเมินภาษีตามหลักเกณฑ์ที่กำหนดโดยพิจารณาจากข้อเท็จจริงประกอบ

4. ออกหนังสือแจ้งเตือนกรณีไม่ยื่นแบบแสดงรายการภายในกำหนด

5. ออกหนังสือเตือนผู้ไม่มาชำระตามกำหนด

6. ตรวจสอบติดตามประเมินผลการปฏิบัติงานของเจ้าหน้าที่งานของการจัดเก็บรายได้

7. แจ้งความต่อพนักงานสอบสวนฝ่ายปกครอง (อำเภอ) เพื่อดำเนินต่อผู้ไม่มายื่นแบบภายในกำหนด

8. ประสานอำเภอขอทราบผลคดีเป็นระยะ ๆ

**คณะผู้บริหาร**

1. พิจารณาคำร้องอุทธรณ์ภาษี (พิจารณาการประเมินใหม่)

2. ลงมติชี้ขาดตามคำร้อง และแจ้งผลการชี้ขาดให้ผู้ร้องทราบ

3. มอบอำนาจแจ้งความดำเนินคดีแก่ผู้ไม่มายื่นแบบภายในกำหนด

4. มีคำสั่งยึด อายัด และขายทอดตลาดทรัพย์สิน

 (ลงชื่อ) ผู้จัดทำ/เสนอแผน

(นางรัชนีกร อวิชัย)

เจ้าพนักงานจัดเก็บรายได้ชำนาญงาน

 (ลงชื่อ) ผู้ตรวจทานแผนฯ/เสนอแผน

(นางสาวมณีรัตน์ หมั่นกิจ)

นักวิชาการเงินและบัญชีปฏิบัติการรักษาราชการแทน

ผู้อำนวยการกองคลัง

(ลงชื่อ) ผู้เห็นชอบแผนฯ

(นายจักรพงษ์ มิ่งแม้น)

ผู้อำนวยการกองช่าง รักษาราชการแทน

ปลัดเทศบาลตำบลหนองบัวลาย

(ลงชื่อ) ผู้อนุมัติแผนฯ

(นายถนอมพงษ์ ทินราช)

นายกเทศมนตรีตำบลหนองบัวลาย

**แผนปฏิบัติการจัดเก็บภาษีที่ดินและสิ่งปลูกสร้าง ประจำปี พ.ศ. 2565**

**เทศบาลตำบลหนองบัวลาย อำเภอบัวลาย จังหวัดนครราชสีมา**

|  |  |  |
| --- | --- | --- |
| **ขั้นตอน** | **ขั้นตอนของกิจกรรม** | **ระยะเวลา** |
| **ขั้นตอนที่1** | **การดำเนินการ** |  |
| 1.1 แต่งตั้งเจ้าพนักงานสำรวจและประกาศกำหนดระยะเวลาสำรวจที่ดินและสิ่งปลูกสร้าง | ตุลาคม-พฤศจิกายน |
| 1.2 จัดทำรายการที่ดินและสิ่งปลูกสร้าง | ตุลาคม-พฤศจิกายน |
| 1.3 ประกาศบัญชีรายการที่ดินและสิ่งปลูกสร้าง(ภ.ด.ส.3) และแจ้งเจ้าของหรือผู้ครอบครองบัญชีรายการที่ดินและสิ่งปลูกสร้าง(รายบุคคล) | ภายในเดือน พฤศจิกายน |
| 1.4 ประชาชนตรวจสอบรายการที่ดินและสิ่งปลูกสร้างเพื่อขอแก้ไข | พฤศจิกายน-ธันวาคม |
| 1.5 กรมธนารักษ์จัดส่งข้อมูลราคาประเมินให้ อปท./ดาวโหลดข้อมูลราคาประเมินรอบใหม่ | วันที่ 1 ธันวาคม 2563(ตามหนังสือสั่งการด่วนที่สุด ที่ มท.0808.3/2575 ลงวันที่ 3 ก.ย. 2563) |
| 1.6 ประชาสัมพันธ์ขั้นตอนและวิธีการเสียภาษี | ธันวาคม 2564-กุมภาพันธ์ 2565 |
| 1.7 จัดทำบัญชีราคาประเมินที่ดินและสิ่งปลูกสร้าง | มกราคม |
| 1.8 ประกาศบัญชีราคาประเมินทุนทรัพย์ที่ดินและสิ่งปลูกสร้าง | ก่อนวันที่ 1 กุมภาพันธ์ |
| 1.9 แจ้งผลการประเมินภาษีโดยส่งแบบประเมินให้แก่ผู้เสียภาษี | ภายในเดือนกุมภาพันธ์ |
| 1.10 การชำระภาษีตามแบบการแจ้งประเมิน | ภายในเดือนเมษายน |
| **ขั้นตอนที่ 2** | **ดำเนินการจัดเก็บ** |  |
| 1. รับชำระภาษี | มีนาคม-เมษายน |
| 2. รับชำระภาษี เบี้ยปรับ และเงินเพิ่มเกินเวลาที่กำหนด | พฤษภาคม-กันยายน |
| **กรณีปกติ** |  |
| -รับชำระภาษี (ชำระภาษีในทันที หรือชำระภาษีภายในกำหนดเวลา) (ภายในเดือนเมษายน) | มีนาคม-เมษายน |
| **กรณีพิเศษ** |  |
| (1)ชำระภาษีเกินเวลาที่กำหนด (เกิน 15 วัน นับแต่วันแต่วันที่ได้รับการแจ้งเตือน) |  |
| -รับชำระภาษีเบี้ยปรับร้อยละ40และเงินเพิ่มร้อยละ1ต่อเดือนของจำนวนเงินภาษีเศษของเดือนนับเป็น1เดือน | พฤษภาคม-กันยายน |
| 2. ชำระภาษีภายในเวลาที่กำหนด(ไม่เกิน15วันนับตั้งแต่วันที่ได้รับแจ้งหนังสือเตือน) |  |
| -รับชำระภาษีเบี้ยปรับร้อยละ20และเงินเพิ่มร้อยละ1ต่อเดือนของจำนวนเงินภาษีเศษของเดือนนับเป็น1เดือน | พฤษภาคม-กันยายน |
| (3) **ชำระภาษีก่อนได้รับหนังสือแจ้งเตือน** |  |
| -รับชำระภาษีเบี้ยปรับร้อยละ10และเงินเพิ่มร้อยละ1ต่อเดือนของจำนวนเงินภาษีเศษของเดือนนับเป็น1เดือน | พฤษภาคม-กันยายน |
| **ขั้นตอน** | **ขั้นตอนของกิจกรรม** | **ระยะเวลาปฏิบัติ** |
|  | (4) **ผู้รับประเมินไม่พอใจในผลการประเมินภาษี** |  |
| 1. รับคำร้องอุทธรณ์ขอให้ประเมินค่าภาษีใหม่ (ลงทะเบียนเลขที่รับ) | กุมภาพันธ์-เมษายน |
| 2. ออกหมายเรียกให้มาชี้แจงหรือออกตรวจสถานที่ | กุมภาพันธ์-มิถุนายน |
| 3. ชี้ขาดและแจ้งผลให้ผู้ร้องทราบ | มีนาคม-กรกฎาคม |
| 4. รับชำระภาษี เบี้ยปรับ และเงินเพิ่ม | มีนาคม-กันยายน |
| **ขั้นตอนที่ 3** | **ประเมินผลและเร่งรัดการจัดเก็บ** |  |
| 1. ไม่ชำระภาษีภายในกำหนดเวลา |  |
| -เมือใกล้จะสิ้นสุดเวลาที่ประกาศกำหนดให้ชำระภาษี ให้มีหนังสือแจ้งเตือนผู้ที่ยังไม่ชำระภาษี | พฤษภาคม |
| -สำรวจบัญชีผู้ค้างชำระภาษีปัจจุบัน | พฤษภาคม-มิถุนายน |
| -รับชำระภาษี กรณีผู้เสียภาษีชำระเกินกำหนดเวลา(มีเบี้ยปรับและเงินเพิ่ม) |  |
| -มีหนังสือแจ้งเตือนกรณีผู้ไม่มาชำระภาษีภายในกำหนดเวลา |  |
| -ออกตรวจ / ไปพบผู้ค้างชำระภาษี |  |
| -มีหนังสือแจ้งเตือนว่าจะดำเนินการยืด อายัดและขายทอดตลาดทรัพย์สิน(นิติกร) ตาม ม.62 เมือพ้นเก้าสิบวันนับแต่วันที่ได้รับหนังสือแจ้งเตือน | กันยายน |
| 2.รายงานผู้ค้างชำระภาษี ให้สำนักงานที่ดินทราบ | มิถุนายน |
| 3.รายงานคำนวณภาษีที่ดินและสิ่งปลูกสร้างให้คณะกรรมการภาษีฯ ประจำจังหวัดทราบ | มกราคม |

**แผนปฏิบัติงานการจัดเก็บภาษีป้าย ประจำปี พ.ศ.2565**

**เทศบาลตำบลหนองบัวลาย อำเภอบัวลาย จังหวัดนครราชสีมา**

**แยกปฏิบัติตามขั้นตอนของกิจกรรม**

|  |  |  |
| --- | --- | --- |
| **ขั้นตอน** | **ขั้นตอนของกิจกรรม** | **ระยะเวลาที่ปฏิบัติ** |
| ขั้นตอนที่ 1 | **การเตรียมการ** |  |
| 1.1 ตรวจสอบและคัดเลือกรายชื่อผู้อยู่ในเกณฑ์เสียภาษีในปีงบประมาณ(บัญชีลูกหนี้ตามเกณฑ์ค้างรับ) | กันยายน |
| 1.2 สำรวจและจัดเตรียมแบบพิมพ์ต่างๆ | ตุลาคม |
| 1.3 ประชาสัมพันธ์ขั้นตอนและวิธีการเสียภาษี | ธันวาคม-กุมภาพันธ์ |
| 1.4 จัดทำหนังสือแจ้งให้ผู้มีหน้าที่เสียภาษีทราบเพื่อยื่นแบบแสดงรายการทรัพย์สิน (ภ.ป.1) และควรออกหนังสือเวียนแจ้งให้ผู้เสียภาษีทราบล่วงหน้าภาษีป้าย | ธันวาคม |
| ขั้นตอนที่ 2  | **ดำเนินการจัดเก็บ** |  |
| 2.1 กรณีมีป้ายก่อนเดือนมีนาคม |  |
| -รับแบบแสดงรายการทรัพย์สิน (ภ.ด.1) และตรวจสอบความถูกต้อง | มกราคม-มีนาคม |
| -ประเมินค่าภาษีและกำหนดค่าภาษี/มีหนังสือแจ้งผลการประเมินภาษี (ภ.ป.3) | มกราคม-เมษายน |
| 2.2 กรณีป้ายหลังเดือนมีนาคม |  |
| -รับแบบ ภ.ป.1 และตรวจสอบความถูกต้อง | เมษายน-ธันวาคม |
| -ประเมินค่าภาษีและมีหนังสือแจ้งผลการประเมิน (ภ.ป.3) | เมษายน-ธันวาคม |
| 2.3 การชำระค่าภาษี | มีนาคม-กันยายน |
| **กรณีปกติ** |  |
| -รับชำระภาษี (ชำระในวันยื่นแบบหรือชำระภาษีภายในกำหนดเวลา) | มกราคม-พฤษภาคม |
| **กรณีพิเศษ** |  |
| (1) ชำระภาษีเกินเวลาที่กำหนด (เกิน 15 วัน) นับแต่วันที่ได้รับแจ้งผลการประเมิน | เมษายน-กันยายน |
| -รับชำระภาษีและเงินเพิ่ม |  |
| (2) ผู้ประเมินไม่พอใจในผลการประเมินภาษี |  |
| 1. รับคำร้องอุทธรณ์ขอให้ประเมินค่าภาษีใหม่(แบบ ภ.ป.4) | กุมภาพันธ์-พฤษภาคม |
| 2. ออกหมายเรียกให้มาชี้แจงหรือออกตรวจสถานที่ | กุมภาพันธ์-มิถุนายน |
| 3. ชี้ชาดและแจ้งผลให้ผู้ร้องทราบ (แบบ ภ.ป.5) | มีนาคม-กรกฏาคม |

|  |  |  |
| --- | --- | --- |
| **ขั้นตอน** | ขั้นตอนของกิจกรรม | ระยะเวลาที่ปฏิบัติ |
|  | 4. รับชำระภาษีและเงินเพิ่ม | มีนาคม-กันยายน |
| 5.ปฏิบัติตามคำสั่งศาล (กรณีนำคดีไปสู่ศาล) |  |
| **หมายเหตุ** กรณีป้ายหลังเดือนมีนาคม การยื่นแบบการประเมิน การชำระค่าภาษีและการอุทธรณ์ให้ปฏิบัติระหว่างเดือนเมษายน-ธันวาคม |
| ขั้นตอนที่ 3 | **ประเมินผลและเร่งรัดการจัดเก็บ** |  |
| 3.1 ไม่ยื่นแบบแสดงรายการทรัพย์สิน(ภ.ป.1)ภายในกำหนดเวลา |  |
| -มีหนังสือแจ้งเตือนผู้ที่ยังไม่ยื่นแบบ (เพื่อใกล้จะสิ้นสุดเวลาที่ประกาศกำหนดให้ยื่นแบบ) | มีนาคม |
| -มีหนังสือแจ้งเตือนผู้ไม่ยื่นแบบภายในกำหนดเวลา หรือผู้ที่ยังไม่ชำระภาษี |  |
|  -ครั้งที่1 | พฤษภาคม |
|  -ครั้งที่2 | มิถุนายน |
|  -ครั้งที่3 | กรกฎาคม |
| -รับชำระภาษี และเงินตามมาตรา 25 | เมษายน-กันยายน |
| -แจ้งความต่อพนักงานสอบสวนฝ่ายปกตรอง(อำเภอ) ส่งเรื่องให้นิติกร เพื่อดำเนินคดีแก่ผู้ไม่ยื่นแบบ ภ.ป.1 ภายในกำหนด | กันยายน |
| 3.2 ยื่นแบบ ภ.ป.1 แล้วแต่ไม่ยอมชำระภาษีภายในกำหนดเวลา |  |
| -มีหนังสือแจ้งเตือนผู้ยังไม่ชำระภาษี |  |
| -ครั้งที่ 1 | พฤษภาคม |
| -ครั้งที่ 2 | มิถุนายน |
| -ครั้งที่ 3 | กรกฎาคม |
| -รับชำระภาษีและเงินเพิ่ม | พฤษภาคม-กันยายน |
| -ดำเนินการบังคับเก็บภาษี(ยึด หยัด และขายทอดตลาดทรัพย์สิน)กรณีหลีกเลี่ยงไม่ยอมชำระภาษี | ตุลาคมเป็นต้นไป |

**แผนปฏิบัติงานการบริการประชนชนนอกสถานที่ ประจำปี พ.ศ. 2565**

**เทศบาลตำบลบัวลาย อำเภอบัวลาย จังหวัดนครราชสีมา**

**แยกปฏิบัติตามขั้นตอนกิจกรรม**

|  |  |  |
| --- | --- | --- |
| ขั้นตอน | ขั้นตอนกิจกรรม | ระยะเวลาที่ปฏิบัตื |
| ขั้นตอนที่ 1 | การเตรียม1.1 เตรียมสำรวจผู้ค้างชำระและติดตามเร่งรัดลูกหนี้ประเภทต่างๆตลอดจนจัดเตรียมเอกสาร เพื่อไว้ทำการจัดเก็บปี พ.ศ. 2565 |  ตุลาคม-พฤศจิกายน |
| 1.2 ประชาสัมพันธ์จัดเก็บภาษีนอกสถานที่ |  มกราคม |
| ขั้นตอนที่ 2 | ดำเนินการจัดเก็บ2.1 รับชำระภาษีที่เทศบาลตำบลบัวลายและออกนอกสถานที่ |  มกราคม-เมษายน |
| 2.2 รับชำระภาษี ที่เทศบาลตำบลหนองบัวลาย |  มกราคม-กันยายน |